Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 1101/11/8807	Michalovce, 10.4.2012
EEČ : 2-66-90-2012

U Z N E S E N I E

Trestná vec:	obvinený XXXXX  
Prečin:	sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Michalovce
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: robotník XXXXX XXXXX
Skutková veta:
obvinený v presne nezistenom čase a na presne nezistenom mieste XXXXX potom, čo mu v mesiaci október 2010 bolo zverené do užívania osobné motorové vozidlo zn. Ford Escort 1.6i, EČ: XXXXX, striebornej farby vlastníkom vozidla XXXXX s tým, že si za neho bude platiť zákonné poistenie a zaplatí mu za neho 1.500,-€ predmetné vozidlo bez vedomia a súhlasu majiteľa odpredal, keď vozidlo bolo napokon rozobrané a odovzdané do zberne, čím pre poškodeného XXXXX spôsobil škodu vo výške 1.400,-€,   

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
 Uznesením povereného príslušníka PZ, OR PZ v Michalovciach, OO PZ Trhovište pod č. ORP-1712/TR-MI-2011 zo dňa 06. 12. 2011 bolo podľa § 199 ods. 1 Tr. poriadku začaté trestné stíhanie a následne uznesením zo dňa 16.12.2011 podľa § 206 ods. 1 Tr. poriadku bolo vznesené obvinenie XXXXX pre prečin sprenevery podľa § 213 ods. 1 Tr. zákona na tom skutkovom základe, ako je uvedené vo výroku citovaného uznesenia.

 Obvinený XXXXX je trestne stíhaný pre prečin sprenevery podľa § 213 ods. 1 Tr. zákona, za ktorý možno uložiť trest odňatia slobody až na dva roky, teda trest, ktorého horná hranica neprevyšuje 5 rokov.
	
 Obvinený sa k trestnému činu priznal, súhlasil s podmienečným zastavením trestného stíhania, doposiaľ súdne trestaný nebol. Obvinený je z miesta trvalého bydliska hodnotený kladne a rovnako obvineného hodnotí aj jeho posledný zamestnávateľ.

 Z obsahu mediačného spisu je zrejmé, že obvinený poškodenému uhradil časť škody vo výške 470,-€, pričom v priebehu mediačného konania uzavrel s poškodeným dohodu o uznaní dlhu a náhrade škody, v ktorej sa zaviazal poškodenému uhradiť zostávajúcu neuhradenú časť škody vo výške 930,-€ a to v mesačných splátkach a za podmienok uvedených vo výrokovej časti tohto rozhodnutia. 

	      Vzhľadom na uvedené skutočnosti a osobu páchateľa bola podľa § 216 ods. 2, 3 Tr. poriadku obvinenému určená skúšobná doba v trvaní 12 mesiacov a súčasne mu bolo uložené, aby v priebehu takto určenej skúšobnej doby uhradil poškodenému škodu v zmysle uzavretej dohody o náhrade škody.

	      S prihliadnutím na osobu obvineného, okolnosti prípadu, závažnosť trestnej činnosti a jej následok, považujem vydanie tohto rozhodnutia za odôvodnené a v súlade so zákonom. 

Obvinený splnil všetky zákonné podmienky uvedené v ust. § 216 ods. 1 Tr. poriadku na podmienečné zastavenie trestného stíhania. 

Podľa § 216 ods. 1 písm. a, b, c) Tr. poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné potrebné opatrenia na jej náhradu a vzhľadom na osobu obvineného s prihliadnutím na jeho doterajší život a na okolnosti prípadu možno  takéto rozhodnutie považovať za dostačujúce.
	
Vzhľadom na uvedené bolo potrebné rozhodnúť tak, ako je to uvedené vo výroku tohto uznesenia.

Skúšobná doba začína plynúť právoplatnosťou uznesenia o podmienečnom zastavení trestného stíhania. 

Ak obvinený v priebehu skúšobnej doby bude viesť riadny život, vyhýbať sa protiprávnemu konaniu a nahradí poškodenému škodu v zmysle uzavretej dohody o náhrade škody, rozhodnem, že sa osvedčil. Inak rozhodnem, a to i počas skúšobnej doby, že sa v trestnom stíhaní pokračuje.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Tomáš Župík
prokurátor